ຂ່າວຕ່າງແຂວງ
ປາຖະກະຖາເລົ່າມູນເຊື້ອວັນສ້າງຕັ້ງກອງທັບປະຊາຊົນລາວ ຄົບຮອບ 63 ປີ (20/01/1949 – 20/01/2012)
- Details
- Published on ອັງຄານ, 24 ເມສາ 2012 07:48
ໃນວັນ 20 ມັງກອນ 2012 ໄດ້ຈັດປາຖະກະຖາຂຶ້ນເພື່ອລະນຶກເຖີງວັນສ້າງຕັ້ງກອງທັບ ປະຊາຊົນ ລາວ ຄົບຮອບ 63 ປີ (20/01/1949 – 20/01/2012) ປາຖະກະຖາໂດຍທ່ານ ພົນຕີ ຈັນສະໝອນ ຈັນຍາລາດ ກຳມະການສູນກາງພັກ, ລັດຖະມົນຕີຊ່ວຍວ່າການ ກະຊວງປ້ອງ ກັນປະເທດ. ເປັນກຽດ ເຂົ້າຮ່ວມຂອງ ທ່ານ ສົມມາດ ພົລເສນາ ກຳມະການສູນກາງພັກ, ລັດຖະມົນຕີວ່າການກະຊວງ ໂຍທາທີການ ແລະຂົນສົ່ງ ພ້ອມດ້ວຍຄະນະນຳກະຊວງ, ຫົວໜ້າຫ້ອງການ, ຫົວໜ້າກົມ, ຮອງກົມ ແລະທຽມເທົ່າ, ພະນັກງານສະມາຊິກພັກຜູ້ເປັນຫຼັກແຫຼ່ງ, ຂອງບັນດາກົມ, ຫ້ອງການ, ອົງການ, ສະຖາບັນ, ສະພາວິທະຍາສາດ-ເຕັກນິກ, ກອງວິຊາການ, ສູນຝຶກ, ຫ້ອງການດັດສົມນ້ຳປະປາ ແລະ ບັນດາລັດວິສາຫະກິດ ອ້ອມຂ້າງກະຊວງເຂົ້າຮ່ວມທັງໝົດ 161 ຄົນ. ໃນນີ້ ທ່ານ ໄດ້ຍົກໃຫ້ເຫັນປະຫວັດຄວາມເປັນມາຂອງກອງທັບປະຊາຊົນລາວ ພາຍໃຕ້ ການນຳພາ ຂອງພັກປະຊາຊົນປະຕິວັດລາວ ໃນການຕໍ່ສູ້ແຕ່ລະໄລຍະ, ວັນທີ 20 ມັງກອນ 1949 ກອງທັບລາວ ອິດສະຫລະ ໄດ້ຮັບການສ້າງ ຕັ້ງຂຶ້ນຢູ່ເຂດລາວຮຸ່ງພຽງສາ ເມືອງຊຳເໜືອ ແຂວງຫົວພັນ ໂດຍແມ່ນປະທານ ໄກສອນ ພົມວິຫານ ເປັນຜູ້ບັນຊາໂດຍກົງຈົນມາເຖີງປະຈຸບັນ ກອງທັບປະຊາຊົນ ລາວໄດ້ກຳເນີດເຕີບໃຫຍ່ຂະຫຍາຍຕົວພາຍໃຕ້ການຊີ້ນຳ-ນຳພາຂອງພັກ, ເປັນກຳລັງຫຼັກແຫຼ່ງ ໃຫ້ແກ່ ຂະບວນການຕໍ່ສູ້ຂອງ ປະຊາຊົນເພື່ອຄວາມສົມບູນພູນສຸກ ແລະເພື່ອຄວາມວັດທະນາຖາວອນຂອງປະ ຊາຊົນກໍ່ຄືປະເທດຊາດ ດັ່ງຄຳເວົ້າຂອງປະທານ ໄກສອນ ພົມວິຫານ ທີ່ວ່າ: “ເວລາໃດກອງທັບກໍ ນຳໜ້າທຸກວຽກງານ ເດັດດ່ຽວໜຽວແໜ້ນ ຜ່ານຜ່າອຸປະສັກ ສຳເລັດທຸກໜ້າທີ່ ຕິຊະນະສັດຕູທຸກໂຕ ສົມແລ້ວເປັນກຳລັງແກ່ນສານທີ່ເຂັ້ມແຂງຂອງການປະຕິວັດເປັນເຄື່ອງມືອັນແຫຼມຄົມຂອງພັກ“
ສຸດທ້າຍນີ້ ທ່ານ ກໍຍັງຍົກໃຫ້ພະນັກງານພາຍໃນຂະແໜງການ ຍທຂ ເຂົ້າໃຈແຈ້ງ ແລະ ເຊື່ອມຊືມ 6 ມູນເຊື້ອອັນສະຫງ່າອົງອາດຂອງ ກອງທັບ ປະຊາຊົນລາວຄື:
1) ກອງທັບປະຊາຊົນລາວມີຄວາມຈົ່ງຮັກພັກດີຕໍ່ພັກ, ຕໍ່ປະຊາຊົນ, ຕໍ່ອຸດົມການສັງຄົມນິຍົມ.
2) ກອງທັບປະຊາຊົນລາວມີນ້ຳໃຈຕໍ່ສູ້ພິລະອາດຫານ, ກ້າແກ່ນໜຽວແໜ້ນມີໄຫວພິບ ແລະ ປະດິດສ້າງ.
3) ກອງທັບປະຊາຊົນລາວມີນ້ຳໃຈດຸໝັ່ນຂະຫຍັນພຽນ, ອອກແຣງງານເພີ່ມພູນຜະລິດຜົນ ແລະ ປະຍັດມັດມະຍັດ.
4) ກອງທັບປະຊາຊົນລາວຍາມໃດກໍມີຄວາມສາມັກຄີອັນແໜ້ນແຟ້ນກັບປະຂາຂົນບັນດາເຜົ່າ.
5) ກອງທັບປະຊາຊົນລາວໄດ້ສາມັກຄີກັບກອງທັບປະຊາຊົນບັນດາປະເທດສັງຄົມນິຍົມອ້າຍນ້ອງ ແລະ ບັນດາປະເທດເພື່ອນມິດທີ່ກ້າວໜ້າໃນໂລກ, ໂດຍສະເພາະຄວາມສາມັກຄີຮ່ວມສຳພັນສູ້ ຮົບແບບພິເສດກັບກອງທັບປະຊາຊົນຫວຽດນາມອ້າຍນ້ອງ.
6) ກອງທັບປະຊາຊົນລາວເວລາໃດກໍຮັກສາມູນເຊື້ອອັນດີງາມ ມີປະຂາທິປະໄຕ ແລະ ມີລະບຽບວິໄນ.
ລັດຖະມົນຕີ ລົງເຮັດວຽກຕ່າງແຂວງ
- Details
- Published on ເສົາ, 21 ເມສາ 2012 04:34